
טקסט הדף מנוקד



בְּשׁוּשַׁן הַבִּירָה אַחַת עַל קֶרֶן מִזְרָחִית צְפוֹנִית וְאַחַת עַל קֶרֶן מִזְרָחִית דְּרוֹמִית שֶׁעַל קֶרֶן מִזְרָחִית צְפוֹנִית הָיְתָה יְתֵירָה עַל שֶׁל מֹשֶׁה חֲצִי אֶצְבַּע וְשֶׁעַל קֶרֶן מִזְרָחִית דְּרוֹמִית הָיְתָה יְתֵירָה עָלֶיהָ חֲצִי אֶצְבַּע נִמְצֵאת יְתֵירָה עַל שֶׁל מֹשֶׁה אֶצְבַּע


וְלָמָה הָיוּ אַחַת גְּדוֹלָה וְאַחַת קְטַנָּה (כְּ)שֶׁהָיוּ אוּמָּנִין נוֹטְלִין בַּקְּטַנָּה וּמַחְזִירִין בַּגְּדוֹלָה שֶׁלֹּא יָבוֹאוּ לִידֵי מְעִילָה


תַּרְתֵּי לְמָה לִי חֲדָא דְּכַסְפָּא וְזַהֲבָא וַחֲדָא דְּבִנְיָינָא


רַב נַחְמָן בַּר יִצְחָק וְאִי תֵּימָא רַב הוּנָא בַּר נָתָן לְאוֹתָהּ שֶׁשָּׁנִינוּ שֶׁיֵּשׁ בָּשָׂר בֵּין חוּלְיָא לְחוּלְיָא מְלֹא אֶצְבַּע


מַתְנִי' אֵין לוֹ בֵּיצִים אוֹ אֵין לוֹ אֶלָּא בֵּיצָה אַחַת רַבִּי יִשְׁמָעֵאל אוֹמֵר אִם יֵשׁ לוֹ שְׁנֵי כִּיסִין יֵשׁ לוֹ שְׁתֵּי בֵּיצִים אֵין לוֹ שְׁנֵי כִּיסִין אֵין לוֹ אֶלָּא בֵּיצָה אַחַת רַבִּי עֲקִיבָא אוֹמֵר מוֹשִׁיבוֹ עַל עַכּוּזוֹ וּמְמַעֵךְ אִם יֵשׁ בֵּיצָה סוֹפָהּ לָצֵאת מַעֲשֶׂה שֶׁמִּיעֵךְ וְלֹא יָצָא נִשְׁחֲטָה וְנִמְצֵאת דְּבוּקָה בַּכְּסָלִים וְהִתִּיר רַבִּי עֲקִיבָא וְאָסַר רַבִּי יוֹחָנָן בֶּן נוּרִי


גְּמָ' הַשְׁתָּא אֵין לוֹ אֶלָּא בֵּיצָה אַחַת אָמְרַתְּ הָוֵי מוּמָא אֵין לוֹ כְּלָל מִיבַּעְיָא חַסּוֹרֵי מִיחַסְּרָא וְהָכִי קָתָנֵי אֵין לוֹ שְׁתֵּי בֵּיצִים בִּשְׁתֵּי כִּיסִין אֶלָּא בְּכִיס אֶחָד אִי נָמֵי שְׁתֵּי כִּיסִין וּבֵיצָה אַחַת הֲרֵי זֶה מוּם


רַבִּי יִשְׁמָעֵאל אוֹמֵר יֵשׁ לוֹ שְׁתֵּי כִּיסִים בְּיָדוּעַ שֶׁיֵּשׁ לוֹ שְׁתֵּי בֵּיצִים אֵין לוֹ אֶלָּא כִּיס אֶחָד כְּמִי שֶׁאֵין לוֹ אֶלָּא בֵּיצָה אַחַת דָּמֵי וַאֲתָא רַבִּי עֲקִיבָא לְמֵימַר בְּיָדוּעַ לָא אָמְרִינַן אֶלָּא מוֹשִׁיבוֹ עַל עַכּוּזוֹ וּמְמַעֵךְ אִם יֵשׁ בֵּיצָה סוֹפוֹ לָצֵאת


וּמַעֲשֶׂה שֶׁמִּיעֵךְ וְלֹא יָצָא וְכוּ' תַּנְיָא אָמַר רַבִּי יוֹסֵי מַעֲשֶׂה בְּפָ(י)רָן שֶׁל בֵּית מְנַחֵם שֶׁמִּיעֵךְ וְלֹא יָצָאת וְנִשְׁחֲטָה וְנִמְצֵאת דְּבוּקָה בַּכְּסָלִים וְהִתִּיר רַבִּי עֲקִיבָא וְאָסַר רַבִּי יוֹחָנָן בֶּן נוּרִי


אָמַר לוֹ רַבִּי עֲקִיבָא לְרַבִּי יוֹחָנָן בֶּן נוּרִי עַד מָתַי אַתָּה מְכַלֶּה מָמוֹנָן שֶׁל יִשְׂרָאֵל אָמַר לוֹ רַבִּי יוֹחָנָן בֶּן נוּרִי לְרַבִּי עֲקִיבָא עַד מָתַי אַתָּה מַאֲכִיל יִשְׂרָאֵל נְבֵילוֹת לָאו מִישְׁחָט שַׁחְטֵיהּ


אֶלָּא טְרֵיפוֹת לָא אִיסּוּר טְרֵיפוֹת הוּא אֶלָּא עַד מָתַי אַתָּה מַאֲכִיל יִשְׂרָאֵל קָדָשִׁים בַּחוּץ


מַתְנִי' בַּעַל חָמֵשׁ רַגְלַיִם אוֹ שֶׁאֵין לוֹ אֶלָּא שָׁלֹשׁ וְשֶׁרַגְלָיו (שֶׁהוּא) קְלוּטוֹת כְּשֶׁל חֲמוֹר וְהַשָּׁחוּל וְהַכָּסוּל אֵיזֶהוּ שָׁחוּל שֶׁנִּשְׁמְטָה יְרֵיכוֹ וְכָסוּל שֶׁאַחַת מִירֵיכוֹתָיו גְּבוֹהוֹת


גְּמָ' אָמַר רַב הוּנָא לֹא שָׁנוּ אֶלָּא שֶׁחָסֵר וְיָתֵר בַּיָּד אֲבָל בָּרֶגֶל טְרֵפָה נָמֵי הָוֵי דְּכֹל יָתֵיר כְּנָטוּל דָּמֵי


אָמַר רַב פָּפָּא לָא תֵּימָא דַּעֲגִילָן וְלָא סְדִיקָן אֶלָּא כֵּיוָן דַּעֲגִילָן אַף עַל גַּב דִּסְדִיקָן


וְהַשָּׁחוּל וְהַכָּסוּל וְכוּ' תָּנוּ רַבָּנַן אֵיזֶהוּ כָּסוּל וְאֵיזֶהוּ שָׁחוּל שָׁחוּל שֶׁנִּשְׁמְטָה יְרֵיכוֹ כָּסוּל שֶׁרַגְלוֹ אֶחָד בְּתוֹךְ הַכֶּסֶל וְרַגְלוֹ אֶחָד עַל גַּבֵּי הַכֶּסֶל תָּנָא הַשָּׂרוּעַ וְהַקָּלוּט שָׂרוּעַ שֶׁנִּשְׁתַּרְבֵּב לוֹ יְרֵיכוֹ קָלוּט שֶׁרַגְלָיו קְלוּטוֹת כְּשֶׁל חֲמוֹר וּכְשֶׁל סוּס


מַתְנִי' נִשְׁבַּר עֶצֶם יָדוֹ וְעֶצֶם רַגְלוֹ אַף עַל פִּי שֶׁאֵינוֹ נִיכָּר מוּמִין אֵלּוּ מָנָה אִילָא בְּיַבְנֶה וְהוֹדוּ לוֹ חֲכָמִים


וְעוֹד שְׁלֹשָׁה הוֹסִיף אָמְרוּ לוֹ לֹא שָׁמַעְנוּ אֶת אֵלּוּ שֶׁגַּלְגַּל עֵינוֹ עָגוֹל כְּשֶׁל אָדָם וּפִיו דּוֹמֶה כְּשֶׁל חֲזִיר וְשֶׁנִּיטַּל רוֹב הַמְדַבֵּר בִּלְשׁוֹנוֹ בֵּית דִּין שֶׁל אַחֲרֵיהֶן אָמְרוּ הֲרֵי זֶה מוּם


גְּמָ' אֵינוֹ נִיכָּר מִי קָא הָוֵי מוּמָא אָמַר רַב פָּפָּא אֵינוֹ נִיכָּר מֵחֲמַת עַצְמוֹ אֲבָל נִיכָּר מֵחֲמַת מְלָאכָה


מוּמִין אֵלּוּ מָנָה וְכוּ' לְמֵימְרָא דְּלָאו הַיְינוּ אוֹרְחֵיהּ וּרְמִינְהוּ הַמַּפֶּלֶת מִין בְּהֵמָה וְחַיָּה וָעוֹף בֵּין טְמֵאִין בֵּין טְהוֹרִין אִם זָכָר תֵּשֵׁב לְזָכָר


אִם נְקֵבָה תֵּשֵׁב לִנְקֵבָה אֵינוֹ יָדוּעַ תֵּשֵׁב לְזָכָר וְלִנְקֵבָה דִּבְרֵי רַבִּי מֵאִיר


וְאָמַר רַבָּה בַּר בַּר חָנָה אָמַר רַבִּי יוֹחָנָן מַאי טַעְמֵיהּ דְּרַבִּי מֵאִיר הוֹאִיל וְגַלְגַּל עֵינוֹ עָגוֹל כְּשֶׁל אָדָם אָמַר רַב יוֹסֵף לָא קַשְׁיָא הָא בְּאוּכָּמָא הָא בְּחִיוָּורָא


וּפִיו דּוֹמֶה כְּשֶׁל חֲזִיר אָמַר רַב פָּפָּא לָא תֵּימָא דִּשְׁפִיד וּפְרִוס אֶלָּא כֵּיוָן דִּפְרִוס אַף עַל גַּב דְּלָא שְׁפִיד


וְשֶׁנִּיטַּל רוֹב הַמְדַבֵּר שֶׁבִּלְשׁוֹנוֹ מַתְנִיתִין מַנִּי רַבִּי יְהוּדָה הִיא דְּתַנְיָא וְאֶת שֶׁנִּיטַּל רוֹב הַלָּשׁוֹן רַבִּי יְהוּדָה אוֹמֵר רוֹב הַמְדַבֵּר שֶׁל לְשׁוֹנוֹ


מַתְנִי' וּמַעֲשֶׂה שֶׁהַלְּחִי הַתַּחְתּוֹן עוֹדֵף עַל הָעֶלְיוֹן וְשָׁאַל רַבָּן גַּמְלִיאֵל לַחֲכָמִים וְאָמְרוּ הֲרֵי זֶה מוּם


גְּמָ' מַאי תַּנָּא דְּקָתָנֵי וּמַעֲשֶׂה מִשּׁוּם דִּתְנַן פִּיו דּוֹמֶה לַחֲזִיר וּפְלִיגִי רַבָּנַן עֲלֵיהּ דְּרַבִּי וְקָאָמְרִינַן כִּי פְּלִיגִי רַבָּנַן עֲלֵיהּ דְּרַבִּי בִּשְׂפָתוֹ עֶלְיוֹנָה עוֹדֶפֶת עַל הַתַּחְתּוֹנָה אֲבָל שֶׁהַתַּחְתּוֹנָה עוֹדֶפֶת עַל הָעֶלְיוֹנָה הֲרֵי זֶה מוּם




רש"י

תוספות





	בפירן של בית מנחם. פירש בקונטרס שם הכפר ובתוספתא (פ''ד) כתוב בפרה של בית מנחם כמו בההוא [מעשה בפרה של בית מנחם] שניטלה האם שלה (סנהדרין דף לג.): שנשמטה יריכו. פי' בקונטרס אישלויישי''ר בלע''ז וכגון דלא איעכול ניביה דאי איעכול ניביה טריפה נמי הוי כדאמר באלו טריפות (חולין דף נה:) האי בוקא דאטמא דשף מדוכתיה טריפה והני מילי דאיעכול ניביה וקשיא לפירושו דאיכא מאן דטריף התם אפילו לא איעכול ולא איפסוק אלא יש לפרש דנשמטה כן מתחלת ברייתה וכן נשתרבבה בסמוך:





רבינו גרשום

בש"א ד' אצבעות ולהכי קאמר כמה תהא משולשת דגדיל הוא שליש מן הענף והוי הענף ח' אצבעות וכולו ג' טפחים שהן זרת ומהכא ילפינן משך הציצית זרת דבמנחות לא ילפינן כמה ארכו. ואנן בציצית עבדינן כב"ש ד' חוטין וד' אצבעות גדיל:



ורב הונא אמר אצבע שאמרו לענין אצבע דיתירה על של משה דהוי ד' בטפח של כל אדם:



ורב נחמן אמר לאצבע דמתניתין דבין חוליא לחוליא:



רבי עקיבא אומר. אע"ג דיש לו ב' כיסין בידוע שיש לו ב' ביצים והאחת טמונה בבטן אלא כך בודקו מושיבו לבכור על עכוזו ועל זנבו ועל עגבותיו וממעך בכיס ואם יש שם ביצה אחרת סופה לצאת:



והתיר ר' עקיבא. דכיון דנתמעך ולא יצא הוי מום ומותר לאוכלו:



ר' יוחנן בן נורי אסר הואיל ונמצאת:



אין לו אלא כיס אחד אע"ג דיש לו ב' ביצים כמי שאין לו אלא ביצה אחת דמי ואתא ר' עקיבא וכו':



מעשה בפרה של בית מנחם. אתה מכלה ממונו של ישראל. דכיון שאתה אוסרן לאכול בחוץ אין לו תקנה אלא קבורה:



קדשים בחוץ. דתם הוי ואינו נאכל אלא בירושלםא)ר"ל דנאכל בירושלים בזמן הבית והיה נקרב על המזבח כדין בכור תם.:



טרפה נמי הוי. דכל יתיר כנטול דמי ותנן בהמה שנחתכו רגליה מן הארכובה ולמעלה טרפה דשם ישנו לצומת הגידים:



שרגלו אחת נכנסת בתוך הכסלים ורגלו אחת על גבי הכסל לסוף הכסל כדרכו:



שנשתרבבה ירכו. שארוכה מחברתה:



ושניטל רוב המדבר של לשונו. רוב מן הלשון שנפרד מן החיך התחתון אותו שיכול לכפוף למעלה:



אינו ניכר לחוץ מי הוי מומא מומין שבגלוי בעינן:



אבל ניכר מחמת מלאכה. שכשהולך נראה והליכה קרי מלאכה:



למימרא דלא היינו אורחיה. למיהוי עינו עגול כשל אדם:



תשב לזכר ולנקבה. דמ' זכר ומיגווייהו נטרה י"ד ימי טומאה לנקבה:



הא באוכמא והא בציריא. כלומר אוכמא דעיניה אורחיה למיהוי עגול כשל אדם:



ציריא. כלומר כוליה חריץ של עין לאו אורחיה:



דשפיד. חד כשל חזיר:



ופריס. ששפתו עקומה למעלה כחזיר:



ופליגי רבנן עליה. דאמרי לא שמענו את אלו:



והתנן בפירקין דלקמן. שפתו העליונה עודפת כו':





מהרש"א - חידושי הלכות

בפירש"י בד"ה חסורי כו' ביצה א' וכמעוך דמי עכ"ל ובד"ה לא שנו כו' ויד א' דביד לא שייך כו' ובד"ה כנטול כו' רגליה מן הארכובה ולמעלה כו' ובד"ה בתוך כו' דרך הבהמה כו' כצ"ל:


תוס' בד"ה שנשמטה כו' וקשיא לפי' דאיכא מאן דטריף כו' כצ"ל:





רש"ש

רש"י ד"ה שיהא אומנין. והן עושין למדה הגדולה למדת אמה אחת שהיתה בשה"ב. כצ"ל:



רש"י ד"ה שני כיסין. שורה העמוקה. הס"ד. ואח"כ מתחיל דבור מושיבין ובא"ד צ"ל על עגבתו אחת כו'. וכ"ה בהרע"ב



גמ' ח"מ והכי קתני כו' א"נ שני כיסין וביצה אחת ה"ז מום ריש"א כו'. התוי"ט כתב בטעם הרמב"ם שפסק כר"ע דס"ל דרי"ש ור"ע במילתיה דת"ק פליגי כו'. ותמוה דהרי ת"ק אמר דה"ז מום ולרי"ש לא הוה מום. ול"נ דהרמב"ם מפרש דאין לו אלא ביצה אחת הוא בבא בפ"ע וקאי אדלקמיה ור"ל דבה פליגי רי"ש ור"ע ול"ג או וכן ליתא בגירסת הרא"ש ובמשניות. וכה"ג בר"פ דלקמן ובעלי חטרות ר"י מכשיר וחכמים פוסלין. וכאן בגמרא היה לפניו גירסא אחרת קצת. אך לשונו בפיה"מ וכן לשון הרע"ב אחריו ל"מ כן:



במשנה איזהו שחול שנשמטה ירכו. ובהרע"ב בדפוס אמשטרדם איתא שנשמטה ידו. אולם בד"ח הגיהו ירכו והשמיטו לגמרי הנוסחא ישנה ורע עלי המעשה. דנ"ל שכיון בזה ליישב קושיית רש"י ותוספות מהא דבוקא דאטמא דשף כו'. וכ"מ בפלתי סימן נ"ה סק"ג שתירץ כן לדעת הרשב"א. אולם מש"כ עוד שם דלדידן דבעינן איעכול ניביה אין נ"מ בין הרמב"ם להרשב"א ע"ש. הוא תמוה. דלפי מה שפסק הרמ"א שם דאיעכל ניביה בלי שמוטת ירך כשרה. א"כ יש נ"מ רבתי באם נשמט הירך מתחלת ברייתה ואח"כ איעכל ניביה דלהרמב"ם כשרה ולהרשב"א טרפה:



רש"י ד"ה כנטול דמי. ועוד בוקא דאטמא כו' טרפה. קשה דהא כתב לעיל דדוקא בדאיעכל ניביה:



במשנה מומין אלו מנה אילא כו'. פירש הרע"ב נשבר עצם ידו כו'. תמוה מדוע לא פירש כפשוטו דקאי אכל הני דחשיב בפרקין עד כאן. וגם לשון מנה אין נופל יפה על שנים לבד. גם לפירושו יהיה התוספות מרובה על העיקר:



שם ב"ד של אחריהן אמרו הרי אלו מומין. כצ"ל וכ"ה במשניות וברא"ש:



גמרא ורמינהו המפלת כו' דברי ר"מ כו' וארבב"ח אריו"ח מ"ט דר"מ הואיל כו'. הקושיא פשוטה דהרי חזינן דדרך עין בהמה להיות עגול כשל אדם וא"כ לא הוי מומא. והתוי"ט הוסיף בה דברים וז"ל דלר"מ אפילו עינו אחת כשל אדם הוי בהמה. ודברים אלו מתמיהים:



רש"י ד"ה לזכר ולנקבה. דלא יהא לה אלא ל"ג ימי טוהר. לשון זה אינו מכוון דהא כי מדלית י"ד ימים דטומאת נקבה לא ישאר לימי טוהר אלא כ"ו ימים. ולשונו בנדה מזוקק:



במשנה ושאל ר"ג לחכמים כו'. במשניות הגי' רשב"ג וכ"ה לקמן בגמרא:





הגהות יעב"ץ

גמ' עד מתי אתה מאכיל ישראל קדשים בחוץ. נ"ב והיינו נמי דקרו לה נבלה דודאי גריעא מנבלה דאינה אלא בלאו:


שם במשנה ורגלו שהיא קלוטה כשל חמור וכו' שאחת מירכיו גבוהה כצ"ל:


שם במשנה ושאל ר"ג לחכמים. נ"ב רשב"ג כה"ג בספרי משניות וה"ג לקמן בגמ':


תוס' ד"ה בספירה וכו' כמו בההיא דנטלה האם. נ"ב לא נודע לי כוונת התוס' (חסר):

